cyanic-selkie/wikianc huggingface dataset:
Europa Universalis
Europa Universalis on Paradox Interactiven pelisarja, johon kuuluvat pelit Europa Universalis, Europa Universalis II, Europa Universalis III ja Europa Universalis IV. Europa Universalis -pelit simuloivat ajanjaksoa noin 1400-luvun alkupuoliskolta aina 1800-luvun alkupuoliskolle. Alun perin ranskalaiseen lautapeliin perustunut Europa Universalis julkaistiin vuonna 2000.
Dimetyyliglutaraatti
Ominaisuudet, valmistus ja käyttö
Huoneenlämpötilassa dimetyyliglutaraatti on väritöntä nestettä, jolla on makea tuoksu. Yhdiste liukenee hieman veteen ja hyvin moniin orgaanisiin liuottimiin kuten etanoliin, dietyylieetteriin ja kloroformiin.
KNM Ula (S300)
KNM Ula (runkonumero S300) on Norjan laivaston Ula-luokan sukellusvene.
Arnold Orville Beckman
Beckman perusti William Shockleyn kanssa vuonna 1956 Shockley Semiconductor Laboratoryn Piilaaksoon.
Lihassolu
Lihassolut eli lihassyyt ovat lihaskudoksen muodostavia soluja.
Lihassolua ympäröi sarkolemma, joka koostuu solukalvosta ja tyvikalvosta. Solun sisällä on 75-prosenttisesti vedestä koostuvaa solulimaa, jossa on lihasfilamentteja, lipidipisaroita, glykogeenijyväsiä, mitokondrioita, lysosomeja ja muita soluelimiä, vapaana kelluvia ribosomeja sekä suuri solulimakalvosto. Mitokondrioita lihassoluissa on erityisen paljon, sillä ne tuottavat lihassolun runsaasti tarvitsemaa energiaa.
thumb|Sarkomeerin rakenne: S = Sarkomeeri, lihaksen toiminnallinen yksikkö A = A-nauha, osa jossa on myosiinia I = I-nauha, osa, jossa on vain aktiinia H = H-vyöhyke, osa, jossa on vain myosiinia Z = Z-linja, sarkomeerin rajapinta M = M-linja, sarkomeerin keskus Lihassolun supistuvan elementin muodostavat peräkkäin lihassolun pituussuunnassa olevat sarkomeerit, jotka ovat lihassolun supistuvan osan perusyksikköjä. Yksi sarkomeeri on lepopituudeltaan keskimäärin 2,2 mikrometriä. Sarkomeerejä erottavat niin sanotut Z-linjat. Sarkomeerit koostuvat lomittaisista aktiinista ja myosiinista, jotka ovat keskeisiä proteiineja lihaksen supistumiskyvyn kannalta. Jokaista paksumpaa myosiinifilamenttia ympäröi kuusi ohutta aktiinifilamenttia geometrisesti kuusikulmiona. Myosiinifilamentti lisäksi muodostaa poikittaissiltoja sitä ympäröivien aktiinivilamenttien kanssa. Sarkomeerin sisällä on myös yksittäinen titiini-jättiproteiinimolekyyli, joka palauttaa sarkomeerin rakenteen sen supistusten ja venytysten jälkeen.
HMS Crusader (H60)
Palvelus
Palvelukseen otettaessa alus liitettiin Kotilaivaston 2. hävittäjälaivueeseen, jossa se oli seuraavat vuodet koulutuksessa osallistuen sekä laivueen että laivaston harjoituksiin. Alus siirrettiin 30. heinäkuuta 1934 Portsmouthin telakalle, josta se palasi 4. syyskuuta palvelukseen. Alus jatkoi tämän jälkeen laivueensa mukana normaalia laivastopalvelusta Kotilaivastossa. Se määrättiin heinäkuussa 1935 laivueen mukana Välimeren laivastoon Italian hyökättyä Etiopiaan. Alus siirtyi elokuussa Aleksandriaan, josta se siirrettiin edelleen Punaisellemerelle valvomaan Italian laivaston liikkeitä. Alus viipyi laivueen mukana Punaisellamerellä aina maaliskuuhun 1936.
Tähdet, tähdet (4. tuotantokausi)
Vakiotuomareina kaudella toimivat edellisten kausien tapaan Maria Veitola ja Juhani Merimaa. Viikoittain ohjelmassa nähtiin tuomarina myös yksi kyseisen viikon musiikkigenren ammattilainen. Kauden juonsi edellisten tapaan Mikko Leppilampi. Kaudella aloitti ”lentävänä” tähtitoimittajana toimittaja-juontaja Laura Friman, joka seurasi kilpailijoiden taivalta kulisseissa harjoitteluviikkojen aikana.
1. suora lähetys (8.10.2017)
Ensimmäisen jaksossa teemana oli tanssipop ja vierailevana tuomarina toimi Isac Elliot. Ensimmäisessä jaksossa kukaan kilpailijoista ei vielä pudonnut kilpailusta.
2. suora lähetys (15.10.2017)
Toisen jakson teemana oli rakkauslaulut. Vierailevana tuomarina jaksossa toimi Hector. Toisessa jaksossa kukaan kilpailijoista ei vielä pudonnut kilpailusta.
3. suora lähetys (22.10.2017)
Kolmannen jakson teemana oli stadionrock. Vierailevana tuomarina jaksossa toimi Lauri Ylönen. Kolmannessa jaksossa kukaan kilpailijoista ei vielä pudonnut kilpailusta.
Jaksossa esiintyi vain kahdeksan kilpailijaa, sillä Tomi Metsäketo oli aiemmin viikolla pudotettu kilpailusta ja Janna estyi osallistumasta äkillisen, sairaalahoitoa vaativan sairauden vuoksi.
HMS Cygnet
Valmistus
Alus tilattiin 9. heinäkuuta 1930 vuoden 1930 laivasto-ohjelmassa Barrow-in-Furnessista Vickers-Armstrongilta, missä köli laskettiin 1. joulukuuta 1930. Alus laskettiin vesille 29. syyskuuta 1931 ja otettiin palvelukseen 1. huhtikuuta 1932.
Trail for the Broken
Trail for the Broken on suomalaisen doom metal -yhtye Ordogin neljäs studioalbumi. Se julkaistiin 21. maaliskuuta 2014 levymerkillä Violent Journey Records.
OSPF
OSPF osaa jakaa reititystietoa niin IP:stä, IPX:stä kuin muistakin reititettävistä protokollista. OSPF käyttää Dijkstran algoritmia optimaalisen reitin löytämiseen.
Matti Pitko
Ura
Pitko oli Julkisen sanan neuvoston jäsen 1993–1996. Hämeenkyrön Sanomien ja Präntti Oy:n hallitus 2012-.
Rattikelkkailu talviolympialaisissa 1932
Parhaiten Lake Placidin rattikelkkailussa menestyi isäntämaa Yhdysvallat, jonka urheilijat voittivat neljä kuudesta jaossa olleesta mitalista. Yhdysvaltojen lisäksi mitaleille ylsivät Sveitsi ja Saksa, jotka kumpikin saavuttivat yhden mitalin. Molempien lajien kultamitalit menivät Yhdysvaltoihin, kun Stevensin veljekset John ja Curtis voittivat kahden miehen kelkoissa ja Billy Fiske uusi edelliskisojen voittonsa Yhdysvaltain neljän miehen ykköskelkan ohjaajana. Neljän miehen kelkkojen kultamiehistön Edward "Eddie" Eaganista tuli historian ensimmäinen sekä kesä- että talviolympialaisten olympiavoittoon kyennyt urheilija.
Neljän miehen kelkat
Vahvaksi oletetun Saksan miehistöt kokivat takaiskuja, kun 31. tammikuuta käydyissä harjoituksissa maailmanmestari Werner Zahnin ohjaama Saksan ykköskelkka lensi radalta ulos radan "sik-sak-kulmassa". 50 metrin ilmalennon jälkeen kolme miehistön jäsentä loukkaantui, ja kelkka joutui vetäytymään kisasta. Uudella kelkalla ja miehistöllä harjoitellut uusi ykköskelkka lensi myös ulos osuen radan vieressä sijainneeseen puuhun, minkä seurauksena kelkan miehistö loukkaantui. Onnettomuuksien jälkeen Saksa osallistui kisaan kahdella kelkalla: Hanns Kilianin johtaman kelkan lisäksi mukaan koottiin Yhdysvalloissa asuneista saksalaisista kelkka, jossa vain ajajalla oli aikaisempaa kokemusta kelkkailusta. Myös Belgia joutui vetäytymään kisasta ulosajosta johtuen. Yhdysvaltalaiset eivät näihin harjoituksiin osallistuneet.
Vuodenaika
Termiset vuodenajat
Pysyvillä ylityksillä ja alituksilla tarkoitetaan pääsääntöisesti vähintään viiden peräkkäisen vuorokauden keskilämpötilan ylitystä tai alitusta annetun rajalämpötilan suhteen. Suomessa termisistä vuodenajoista pisin on talvi ja lyhyin kevät.
Trident (selainmoottori)
Trident (tunnetaan myös nimellä MSHTML) on Internet Explorerin selainmoottori. Trident esiteltiin 4. lokakuuta 1997 Internet Explorerin 4.0-versiossa. Trident on ollut käytössä jatkuvasti ja se on myös Internet Explorer 7:n selainmoottori.
Rakennuslehti
Historiaa
Vuonna 1968 lehti alkoi esitellä juttusarjassaan Suomen suurimpia rakennusliikkeitä. 1970-luvun alussa tämä laajeni kerran vuodessa ilmestyväksi katsaukseksi suurimpien rakennusalan yritysten tulostiedoista.
Vuonna 2005 Sanomissa pitkän uran tehnyt Veijo Käyhty tuli Rakennuslehden päätoimittajaksi ja toimitusjohtajaksi tuli Sanomien useita aikakauslehtiä silloin johtanut Heikki Nurmela.
Igor Zagainov
Kilpaura
Lokakuussa 2020 Zagainov saavutti Bronze Horseman turnausvoiton Pietarissa, voitettuaan loppuottelussa Odyssey Kolesnikovin. Marraskuussa Zagainov puolestaan voitti Mustanmeren cupin. Hän voitti loppuottelussa Aleksandr Bedoshvilin.
A. E. Rautavaara
Rautavaara suoritti oikeustutkinnon vuonna 1901 ja sai varatuomarin arvon vuonna 1904. Hän toimi senaatin talousosaston kanslistina vuosina 1909–1917, senaatin oikeustoimituskunnan, myöhemmin oikeusministeriön, esittelijäsihteerinä vuosina 1917–1927, oikeusministeriön esittelijäneuvoksena ja kansliapäällikkönä vuosina 1927–1931 ja tasavallan presidentin kanslian kansliapäällikkönä vuosina 1931–1941. Lisäksi hän työskenteli eduskunnan talousvaliokunnan sihteerinä vuosina 1924–1926 ja suuren valiokunnan sihteerinä vuosina 1929–1937.
Nennius
Historia Brittonumista on säilynyt nykypäiviin 35 käsikirjoituskopiota, joista vanhimmat ovat 900-luvun alkupuolelta. Nenniuksen arvellaan kirjoittaneen alkuperäisen teoksen joskus vuosien 796 ja 830 välisenä aikana. Toisaalta on myös mahdollista, että hän vain muokkasi uusiksi jonkun muun tekemän vielä varhaisemman työn. Nenniuksesta itsestään ei tiedetä paljoa, paitsi että Historia Brittonumin esipuheessa hän kertoo olleensa vuonna 809 kuolleen piispa Elvoduguksen oppilas.
Akateeminen vartti
Akateeminen vartti on Pohjoismaiden, Saksan, Sveitsin ja Ison-Britannian yliopistoissa vanhastaan noudatettu käytäntö, jonka mukaan luennot alkavat viisitoista minuuttia yli tasatunnin.
Maarianhaminan lentoturma
Tapahtumien kulku
Lentokone suoritti NDB-lähestymistä kiitotielle 20 ja lähestyi Maarianhaminan reittiradiomajakkaa ("MAR") itäkoillisesta siten, että se saavutti kiitotien 20 sisäänlentolinjan jatkeen jo ennen reittimajakkaa Godbyn vaiheilla. Noin kello 19.00 (17.00 GMT) lentokone törmäsi maastossa oleviin puihin noin puolitoista kilometriä ennen kiitotien kynnystä ja noin 50 metriä ennen sisäänlentoradiomajakkaa (Locator "S"). Törmäyshetkellä kone oli tarkoin kiitotien sisäänlentolinjalla suunnilleen vaakalennossa. Osuttuaan puihin lentokone kiertyi pituusakselinsa ympäri vasemman kautta selälleen, törmäsi maahan ja syttyi tuleen. Tulipalo tuhosi koneen rungon lähes täydellisesti lukuun ottamatta peräosaa, joka repeytyi irti maahansyöksyssä.
Venny Soldan-Brofeldt
Taideopinnot ja työskentely ulkomailla
Soldan kävi Suomen Taideyhdistyksen piirustuskoulua ja opiskeli myös Pietarissa ja Pariisissa. Vuosina 1880–1884 hän opiskeli piirtämistä Suomen Taideyhdistyksen piirustuskoulussa Helsingissä. Hän sai myös yksityisopetusta Maria Wiikiltä ja opiskeli maalausta Stieglitzin opistossa Pietarissa 1883–1885. Pariisissa hän opiskeli Académie Colarossissa useaan otteeseen 1880-luvun jälkipuoliskolla.
Avioliitto Juhani Ahon kanssa
Hausjärvellä Kalkkeen kylässä syntyi esikoislapsi, Heikki Taavetti 29. toukokuuta 1895. Sisareensa Tillyyn Soldan-Brofeldtilla oli ambivalentti suhde: hän rakasti siskoaan hyvin paljon ja tarvitsi tätä avuksi kotitöissä, mutta hän huomasi kyllä sisarensa ja miehensä välisen kovin läheisen kanssakäymisen. Syksyllä 1896 Soldan-Brofeldt lähti Berliiniin stipendimatkalle tutustumaan uusiin seinävaatteisiin ja kudottuihin tapetteihin. Tilly Soldan oli asunut Brofeldteilla toipilasaikanaan ja suhde Juhani Ahon ja Tillyn välillä kehittyi niin pitkälle, ettei siitä ollut paluuta. Soldan-Brofeldt ei kiirehtinyt Suomeen tuloaan, koska hän uskoi ”Jussin”, miehensä ja pikkusiskonsa, joka oli pikku hiljaa vahvistumassa sairaudestaan, hoitavan hyvin vuoden vanhaa Heikkiä.
Valveuni
Valveunihallusinaatioita on kokenut noin joka neljäs ihminen.
Psykologit ja filosofit pohtivat jo 1800-luvulla valveunia luovuuden lähteenä. Valveunien tieteellinen tutkimus alkoi 1900-luvun loppupuolella. Uraauurtavan tutkimuksen aiheesta julkaisi psykologi Andreas Mavromatis vuonna 1983.
Mustasukeltaja-antilooppi
Koko ja ulkonäkö
Nuoret mustasukeltaja-antiloopit ovat muutoin samanvärisiä kuin aikuiset, mutta niiden vatsapuoli on vaaleampi, eikä naama ole yhtä punertava kuin aikuisilla yksilöillä.
Poikakuoro (elokuva)
Poikakuoro (Boychoir) on François Girardin ohjaama kanadalais-yhdysvaltalainen perhe-elokuva vuodelta 2014. Pääosia näyttelevät Dustin Hoffman, Debra Winger, Eddie Izzard ja Kathy Bates sekä nuori Garrett Wareing.
Bluetooth
Bluetooth 2.x
Bluetooth 2.0 -version suurimpia parannuksia on ollut tiedonsiirron nopeuden nosto 3,0 Mbps:iin EDR-laajennuksella (Enhanced Data Rate). Teknisesti 2.0-versio kuluttaa enemmän virtaa dataa siirrettäessä, mutta kolminkertainen tiedonsiirtonopeus tarkoittaa, että radion tarvitsee saman määrän tietoa siirtääkseen olla päällä vähemmän aikaa. Tämä laskee keskimääräisen tehonkulutuksen noin puoleen version 1.x laitteisiin verrattuna. Versio 2.0 tarjoaa myös muutamia pienempiä parannuksia kuten uudistetun virheenkorjauksen. Bluetooth 2.0 -laitteet ovat alaspäin yhteensopivia kaikkien 1.x-version laitteiden kanssa.
Bluetooth 5.x
Tämä uusi versio hyödyntää siirtonopeuden ja kantaman vaihtelua jakamalla matalaenergisen Bluetooth protokollan kerroksiin (2 Mbps, 1 Mbps, 500 Kbps, ja 125 Kbps). Tällöin vähän dataa käyttävät laitteet kuten erinäiset sensorit voivat hyödyntää pienempää tiedonsiirtonopeutta, saaden samalla laajemman kantaman, kun taas isompia tiedostoja siirtäessä, kuten musiikkia kuunnellessa langattomilla kuulokkeilla voivat kuulokkeet siirtää dataa nopeammin pienemmällä kantamalla.
Lähetin
Class 1 luokan lähettimissä pitää olla virransäätöominaisuus joka mahdollistaa myös Bluetoothin virransäästöominaisuudet. LMP ja RSSI tarkkailevat lähetystehoa ja tarvittaessa laskevat tai nostavat lähetystehoa. Class 1 -luokan lähettimiä käytetään lähinnä kannettavissa tietokoneissa ja Bluetooth USB-dongleissa. Jos vastaanottimessa ei ole virransäätöominaisuutta, tulee Class 1 -luokan lähettimen toimia luokan 2 tai 3 lähettimen tavoin. Tämä rajoittaa esimerkiksi kannettavan tietokoneen ja puhelimen välisen Bluetooth-yhteyden noin 10 metriin.
Profiilit
Bluetooth-profiilit määrittelevät, kuinka Bluetooth-verkkoa käyttävien sovellusten tulee toimia; tarkoituksena on saada eri ohjelmistokehittäjien sovellukset yhteneväisiksi. Eri profiileita on olemassa yli 30 ja standardointivaiheessa on muutama lisää.
Phone Book Access Profile mahdollistaa puhelinluetteloiden siirtämisen laitteiden välillä.
Ifriqiya
Arabivalloitus 600-luvulla
Bysantin ja Persian välisen sodan loppunäytöksenä sassanidien Persia alkoi valtiona hajota ja Bysantti joutui rahapulassa vetäytymään. valtaan nousivat paimentolaiskulttuuria edustavat arabiheimot, jotka sotivat myös toisiaan vastaan. Arabien valloitusyritys Afrikassa 647 epäonnistui, mutta Muawijan 663 aloittama hyökkäys tuotti tuloksia. Bysantille uskolliset afrikkalaiset kykenivät kuitenkin 682 lyömään arabit takaisin. Arabit valtasivat lopulta Bysantin viimeisen linnakkeen Karthagon vuonna 698 tuhoten sen täydellisesti.
Rafael Cañizares
Rafael Cañizares Poey (s. 24. maaliskuuta 1950) on kuubalainen kilpauransa päättänyt koripalloilija ja olympiamitalisti.
Jukka M. Heikkilä
Tuotanto
Augustuksen kisat kertoo gladiaattoreista ja Augustuksen ajan Roomasta. Teos kuvaa naumakhiakisoja eli vesialtaassa järjestettyä taistelunäytöstä. Kirjan päähenkilö on fiktiivinen hahmo, mutta sivuhenkilöitä ovat muun muassa Augustus, Livia ja Julia.
Jäävirta
Jäävirta on mereen virtaava jäätikkö, jollaisia on muun muassa Grönlannissa ja Antarktiksella. Jäävirrat liikkuvat jäätiköiksi suhteellisen nopeasti, jopa 1 000 metriä vuodessa. Ne tuovat monestikin mieleen vuoristoissa virtaavat laaksojäätiköt. Etelämantereen kuuluisin jäävirta on mantereen itäosissa sijaitseva Lambertin jäävirta, joka on jopa 100 km leveä, yli 400 km pitkä ja noin 2 500 m syvä. Euroopan pisin virtamainen jäätikkö Aletschgletscher on 27 kilometriä pitkä ja se sijaitsee Sveitsissä, Bernin Alpeilla.
Selkouni
Kesto
Selkouni kestää useimmilla aluksi alle viisi minuuttia mutta kokemuksen ja harjoittelun myötä joskus yli viisitoista minuuttia, pisimmillään lähes tunnin. Selkounesta voi herätä itsestään tai kehottamalla itseään heräämään. Joskus unennäkijä kokee valeheräämisen, kunnes oivaltaa unen yhä jatkuvan. Joillakin selkouni päättyy joskus unen hajoamiseen, ja henkilö huomaa olevansa tietoisena säkenöivän mustassa tyhjässä tilassa.
Älymystö (yhtye)
Älymystö on vuonna 2002 perustettu noise-, ambient-, industrial- ja trip-hop-tyylisuuntia yhdistelevä helsinkiläis-tamperelainen kokeilevan musiikin yhtye. Yhtye on julkaissut albumin Atomgrad vuonna 2005.
Lumilinko
Lumilingon käyttökohteita ovat alueet, joilta poistettava lumi on saatava syrjään siten, että sitä ei läjitetä puhdistetun alueen reunoille. Traktorin vetämää linkoa käytetään Suomessa ehkä kuitenkin eniten sivuteiden, pihateiden ja mökkiteiden puhdistukseen. Työnnettävä lumilinko on yleistynyt pihojen talvisessa kunnossapidossa.
Nikaian keisarikunta
Laajentuminen
Johanneksen poika Theodoros II Laskaris puolusti alueitaan bulgaareja vastaan, jotka hyökkäsivät Traakiaan. Epeiros kapinoi ja liittoutui Sisilian kuninkaan Manfredin kanssa. Theodoros kuoli vuonna 1258, ennen kuin ehti tehdä asialle mitään. Theodorosta seurasi Johannes IV Laskaris, joka vielä oli lapsi, ja todellinen valta siirtyi kenraali Mikael Palaiologokselle. Mikael (VIII) julistautui Johannes IV:n hallitsijakumppaniksi vuonna 1259. Hän löi Epeiroksen ja Sisilian yhdistetyn hyökkäyksen. Hän löi myös latinalaisen Akaian ruhtinaskunnan.
Nukkuminen
Tarkoitus
On olemassa viitteitä siitä, että pitkillä yöunilla on aivojen toimintaa suojaavia vaikutuksia. Toiminnanohjauksesta vastaavat hermoverkot taas toimivat huonommin huonosta unenlaadusta kärsivillä. Riittämätön unen määrä häritsee myös tunne-elämää. Kokeellisessa univajetutkimuksessa on havaittu, että univajeesta kärsivien nuorten aikuisten aivotoiminta muistuttaa yli 60-vuotiaiden aivotoimintaa. Syvän unen vaihe täyttää aivojen energiavarastot ja aikaansaa virkistymisen ja elpymisen tunteen.
Univajeen vaikutus
Väsymys on riski liikenteessä. Vuorokauden valvominen vastaa promillen humalatilaa. Suorituskyky heikkenee jo 4–5 tunnin yötyön jälkeen, 12 tunnin jälkeen tapaturmariski on kaksinkertainen ja 16 tunnin lopussa kolminkertainen normaaliin verrattuna. Lisäksi valvomisajan pidentyessä virheiden määrä kasvaa.
Kaarina Hannuntytär
Vuonna 1580 Turun linnan käskynhaltijaksi nimitettiin Juhana III:n ja Kaarinan poika Julius Gyllenhielm. Kaarinan ja Juhanan tytär oli Sofia Gyllenhielm.
Nukkuminen
Vuorokausirytmi
Iltavirkut kuolevat muita nuorempina, sillä selvästi iltavirkuiksi itsensä kokevilla on kymmenen prosenttia suurempi ennenaikainen kuolleisuus kuin itsensä selvästi aamuvirkuiksi kokevilla. Iltavirkkujen kohonnut kuolleisuus vanhuusiässä saattaa selittyä sillä, että vanhoilla ihmisillä on usein unirytmiä häiritseviä elinikää lyhentäviä neurologisia sairauksia.
Masennuslääkkeet
Alkoholin yhteisvaikutukset
Alkoholi voi heikentää masennuslääkkeen tehoa. Sen nauttiminen 3-4 päivänä viikossa pieninäkin annoksina voi heikentää lääkkeen tehoa. Alkoholi voi myös aiheuttaa itsessään huonontaa mielialaa ja hidastaa masennuksesta toipumista.
Alkoholin nauttimista ei lisäksi suositella, koska kaikkia yhteisvaikutuksia ei tunneta. Vanhemman sukupolven masennuslääkkeitä käytettäessä alkoholin nauttiminen voi altistaa sydänsairauksille. Väsyttävien masennuslääkkeiden väsyttävyys voi lisääntyä alkoholin nauttimisen seurauksena.
Aivojen kemiallisen epätasapainon hypoteesi
Uusimmat tutkimustulokset avaavat uuden näkökulman masennuslääkkeiden vaikutusmekanismiin hermostossa ja tämän tiedon valossa lienee selvää, että depression farmakologiset ja psykologiset hoitomuodot nivoutuvat toisiinsa tiukemmin kuin aiemmin on oletettu. Myös tutkimukset, joiden mukaan antidepressiivisen lääkehoidon yhdistäminen psykoterapiaan antaa parhaat hoitotulokset, tukevat tätä hermoverkkohypoteesia. Se myös selittäisi sen, miksi masennuslääkkeiden terapeuttinen vaikutus alkaa niin hitaasti, vasta useiden viikkojen jälkeen, vaikka niiden vaikutukset monoamiinitasoihin ovat huomattavasti nopeammat.
Tehokkuus
Nykyisin laajimmin käytetyt masennuslääkkeet ovat vaikutusmekanismiltaan selektiivisiä serotoniinin takaisinoton estäjiä (selective serotonin reuptake inhibitors, SSRI-masennuslääkkeet). Vuonna 2014 julkaistun tieteellisen tutkimusyhteenvedon mukaan SSRI- ja lumelääkkeen välinen ero hoitotuloksessa on kuitenkin vain 4,36 HAM-D-skaalalla yli 28 masennuspistettä tuottavissa erittäin vakavissa masennustiloissa. Lievän ja keskivaikean masennuksen hoitovaste on enää alle 3 pistettä lumelääkettä parempi, joten se alittaa esimerkiksi Iso-Britannian kansallisen terveysinstituutin käyttämän hoidon kliinisen merkitsevyyden alarajan. Masennuslääkkeiden kliininen teho verrattuna lumelääkkeeseen on lisäksi suoraan yhteydessä sokkoutuksen purkautumiseen eli mitä suurempi ero lumeen ja lääkkeen aiheuttamilla sivuvaikutuksilla on, sitä suurempi osa potilaista arvaa oikein, syövätkö he plaseboa vai testattavaa lääkettä. Lumevaikutus voimistuu niissä potilaissa, jotka arvaavat syövänsä testattavaa lääkettä lumelääkkeen sijaan.
Potilaan psykoottisuus heikentää masennuslääkkeiden tehoa entisestään. Masennuslääkkeen yhdistäminen psykoosilääkkeeseen parantaa Therapia Fennica -kirjan kirjoittajien mukaan merkittävästi psykoottisen depression hoitotuloksia.
Nukkuminen
Unen laatuun vaikuttavia tekijöitä
Yöunta voi parantaa ja unettomuutta torjua kiinnittämällä huomiota esimerkiksi nukkumisolosuhteisiin, liikuntaan ja rentoutumiseen, nukkumisaikoihin ja ravintoon. Pimennetyssä ja viileässä makuuhuoneessa voi nukahtaa helpoimmin. Säännölliset nukkumisajat parantavat unta, myös viikonloppuisin. Runsas alkoholi sekä piristävät kahvi, vahva tee, kaakao ja tumma suklaa voivat myöhään illalla nautittuina vaikeuttaa nukkumista. Sokeripitoiset ruoat sen sijaan auttavat nukahtamista. Rasittava liikunta häiritsee nukahtamista vielä noin kahden tunnin ajan. Kehon ja mielen rentouttaminen helpottaa nukahtamista.
Eläinten nukkuminen
Useimmat lajit nukkuvat kummallakin aivopuoliskollaan yhtäaikaisesti. Delfiinit, valaat ja linnut pystyvät nukkumaan yhdellä aivopuoliskolla kerrallaan. Niin ne voivat pysytellä päiväkausien ajan valppaina ja suorituskykyisinä, ja vedessä elävät lajit voivat käydä hengittämässä pinnalla.
Löyä
Löyä on suomalainen kylä, joka sijaitsee Kuortaneen kunnan kaakkoisosassa. Rajanaapureita ovat etelässä Alavus, idässä Alajärven Lehtimäki ja Alavuden Töysä. Löyän kylässä sijaitsee kylän mukaan nimensä saanut Löyänjärvi.
Masennuslääkkeet
Lisääntynyt itsemurhariski
Myös itsemurha-ajatuksia saattaa esiintyä, jonka takia Lääkelaitos ei suosittele SSRI-lääkkeitä fluoksetiinia lukuun ottamatta alle 18-vuotiaille.
Keskiaika
Veren uskottiin kuljettavan nesteitä kehossa, joten hoitona verta poistettiin kehosta kuppaamalla tai iilimadoilla. Hoidoissa käytettiin myös laksatiiveja ja oksennusta aiheuttavia aineita. Melankolian hoidossa käytettiin muun muassa Hiera Logadii -laksatiivia, joka koostui aaloeista, vaaleajouluruususta ja kolokvinttikurkusta. Hoidossa käytetty laksatiivi Confectio Hamech valmistettiin raparperista, sennasta ja amblapuun hedelmästä. Oksentamista aiheuttiin myös tupakkaa syöttämällä.
Mielen sairauksien hoidossa kuitenkin käytettiin pääasiassa lääkkeiden sijasta henkistä ja fyysistä väkivaltaa, vankityrmään eristämistä sekä jääkylpyjä, joilla haluttiin järkyttää ihminen hulluudesta takaisin järkeväksi.
1800-luvun oopiumin käyttö
Opioideja ja amfetamiineja käytettiin yleisesti masennuksen hoitoon aina 1950-luvulle asti. Niiden käyttöä alettiin säännöstellä niiden sivuoireiden ja riippuvuutta aiheuttavan luonteen vuoksi.
Rauhoittavien lääkkeiden keksiminen
1940-luvun puolivälissä Frank Berger ilmoitti havainneensa mefenesiinillä olevan rauhoittavia ominaisuuksia ilman nukuttavaa vaikutusta. Vaikutuksen kesto oli kuitenkin lyhyt ja vaikutus vähäinen. Mefesiinihavainnon innoittamana Berger kehitteli kollegansa kanssa Carter-Wallace-lääkeyhtiössä meprobamaatin (tuotenimi Miltown). Lääkkeestä tuli myyntimenestys, vaikkei tutkimuksissa voitu osoittaa lääkkeen vaikuttavan millään tavoin.
Haifan yliopisto
Historia
Yliopisto antoi todistukset ensimmäisille sieltä valmistuneille vuonna 1967. Heitä oli 75, ja kolme neljästä aikoi alkaa opettajaksi.
Laitoksen ensimmäinen rakennus "Monitoimirakennus", pystytettiin 1966. Siinä oli luokkahuoneita, laboratorioita, 110 000 teoksen kirjasto ja kahvio. Brasilialainen arkkitehti Oscar Niemeyer suunnitteli kampuksen, jolla sijaitsisivat kaikki yliopiston toiminnot yhdessä kokonaisuudessa.
Heikki Loikkanen (taloustieteilijä)
Koulutus
Loikkanen oli Norjan valtion apurahalla Oslon yliopistossa 1972 ja ASLA-Fulbright-apurahalla Yhdysvalloissa (Massachusetts Institute of Technology, MIT) 1978–1979.
Björn Strid
thumb|Björn Strid, 2019 Björn Strid (s. 10. syyskuuta 1978) on ruotsalaisen Soilworkin laulaja, joka on kitaristi Peter Wichersin ohella yhtyeen ainoa alkuperäisjäsen. Strid tunnetaan myös lempinimellä Speed. Hän laulaa myös The Night Flight Orchestrassa sekä Disarmonia Mundi nimisen yhtyeen Mind Tricks -albumilla kahden muun laulajan kanssa.
Defense of the Ancients
Defense of the Ancients (lyhennettynä DotA) on Blizzard Entertaimentin Warcraft III: The Frozen Throne:lle tehty moninpelikartta, joka pohjautuu Starcraftille tehtyyn "Aeon of Strife"-karttaan. Sitä voi pelata Blizzardin omassa Battle.netissä, lähiverkossa ja yksityispalvelimella. Vaikka peli on tehty suurimmaksi osaksi Warcraft 3:n omalla kenttäeditorilla, poikkeaa se suuresti normaalista WC3:sta. DotAn alkuperäisen version loi pelaaja nimeltä Eul, ja sen pohjalta on syntynyt monia variantteja, kaikista tunnetuin ja suosituin on Dota Allstars. Yleensä puhuttaessa DotA:sta viitataankin juuri DotA Allstarsiin. Sen kehittivät Guinsoo ja Burizza, jonka jälkeen Icefrog on kehittänyt karttaa.
TUL:n pesäpallomestaruus 1930
Karsintalohko 2
Talikkalan Toverit oli ilmoittautunut, mutta ei osallistunut karsintaan.
Alan Rusbridger
Alan Charles Rusbridger (s. 29. joulukuuta 1953) on brittiläinen journalisti, Lady Margaret Hallin rehtori Oxfordissa sekä sanomalehti The Guardianin aikaisempi päätoimittaja. Hän astui virkaan päätoimittajana, kun hänellä oli talon sisällä kokemusta toimittajana ja kolumnistina. Toukokuussa 2015 Rusbridger astui sivuun. Hänen seuraajansa oli Katharine Viner. Rusbridger on nykyään Reuters Institute for the Study of Journalismin puheenjohtaja.
Nick Hopkins
Uran alkuvaiheet
BBC:n julkaistessa Hopkinsin palkkaamisen vuonna 2014, Hopkins kommentoi kaksi vuosikymmentä jatkunutta uraansa. Hän viittaa lausunnossaan sanomalehtiin Surrey Comet ja Wolverhampton Express & Star ensimmäisinä työpaikkoina. Vuonna 1994 hän siirtyi Daily Mailin toimittajaksi, missä hän eteni lehden New Yorkin kirjeenvaihtajaksi. Hopkinsin ensimmäinen, 16 vuotta kestänyt aika The Guardianilla alkoi 1998 ja päättyi 2014. Ensimmäisiin työtehtäviin kuuluivat kotimaan ja ulkomaan toimittajuudet, neljä vuotta rikostoimittajana, sekä kolme vuotta puolustus- ja turvallisuustoimittajana.
Allāhu akbar
thumb|250px|Intialainen muslimi nostaa kätensä rukoillakseen. Allāhu akbar, johon viitataan myös termillä takbīr (johdettu sanan ʾakbar juurikonsonanteista k-b-r), on arabiankielinen lause, joka tarkoittaa ”Jumala on suurempi”. ʾAkbar on adjektiivin niin sanottu elatiivimuoto, joka ilman vertailukohtaa käytettäessä voi tarkoittaa myös "suurin" tai "mitä suurin".
Länsimaissa ”Allahu akbar” on tullut tunnetuksi myös muslimiterroristien käyttämänä sotahuutona.
Harajuku Dance Rock
Harajuku Dance Rock on Antic Cafen vuonna 2009 julkaisema EP. Pakettiin kuuluu seitsemän kappaletta sisältävä cd-levy, sekä kolme musiikkivideota sisältävä dvd-levy.
Yhdysvaltain sotahistoria
Maailmansodat
thumb|250px|Yhdysvaltalaisia laskuvarjosotilaita [[Normandian maihinnousussa saaliinaan saksalaisten hakaristilippu]]
Henrik Vuornos
Yksityiselämä
Vuornos asuu Espoon Tapiolassa puolisonsa kanssa.
Hugo Montenegro
50-luvun puolivälissä Montenegro teki jo omia levytyksiä viihdeorkesterin kanssa. 60-luvun puolivälissä Montenegro muutti Kaliforniaan ja alkoi säveltää musiikkia elokuviin, aloittaen Otto Premingerin elokuvassa Hurry Sundown vuonna 1967.
The Good, the Bad and the Ugly
Samoihin aikoihin Sergio Leonen elokuvan Yhdysvaltain ensi-illan kanssa vuodenvaihteessa 1967-1968 julkaistiin Hugo Montenegron ja orkesterin vinyylilevy Music from "The Good, the Bad and the Ugly" & "A Fistful of Dollars" & "For a Few Dollars More". Kokoelma Ennio Morriconen sävellyksistä Sergio Leonen ohjaamiin elokuviin nousi vuoden 1968 keväällä Yhdysvaltojen Top Teniin. For a Few Dollars More elokuvan pääteema oli julkaistu aikaisemmin myös singlenä.
Human Resource
Human Resource (HR) on alankomaalainen elektronista tanssimusiikkia ja erityisesti hardcorea tuottanut yhtye. Alun perin sen muodostivat Guido Pernet, Johan Van Beek, Jasper Drexhage ja Robert Mahu. Yhtyeen kappaleisiin kuuluu mm. vuonna 1991 julkaistu "Dominator", jolla äänessä kuullaan yhdysvaltalaista MC:tä ja entistä koripalloilijaa Larenzo Nashia.
Lossi
Lossien historiaa Suomessa
Auton yleistyminen johti tasakantisten, päistä kuormattavien, 6–8 tonnia kantavien puuproomujen kehittämiseen lossikäyttöön 1920-luvulla. Puulossien ongelmana oli niiden nopea kuluminen. Näiden lossien kuljettaminen tapahtui vetokapulalla ohjausvaijeria kiskoen. Käyttöön tuli kapulalossi-nimitys. Lossivahdit valmistivat käyttämänsä vetokapulat koivuhaloista. Keskeinen osa pituudeltaan 80–100 cm pitkää kapulaa on kärkiosassa poikittain oleva hahlo eli vetoura, jolla vaijeriin tartutaan kiinni. Vetokapula ja -ote näkyvät Kokkilan lossia esittävässä kuvassa.
Amerikan Formula BMW -kausi 2008
Amerikan Formula BMW -kausi 2008 oli sarjan ensimmäinen kausi yhdistyttyään Formula BMW USA-sarjan kanssa. Kausi alkoi Yhdysvaltain Monterey Festival of Speedin radalla ja päättyi Brasilian Interlagosissa. Sarjan mestaruuden voitti yhdysvaltalainen Alexander Rossi. Toiseksi sijoittui brasilialainen Ricardo Favoretto ja kolmanneksi kanadalainen Gianmarco Raimondo.
Itänummi
Kråkholma on kaupunginosa Pietarsaaressa. Virallisesti kaupunginosan ja alueen nimi on Itänummi, josta pieni osa kantaa nimitystä Kråkholma.
Kråkholman demografia ja maantiede
Kråkholma on perinteisesti ollut suomenkielistä aluetta. Kråkholma koostuu lähinnä omakotitaloista, mutta esimerkiksi Kråkholmantien puolestavälistä löytyy myös rypäs kuusikerroksisia kerrostaloja. Myös pienempiä kerrostaloja löytyy Ahlströminkadun varrelta.
Aaltosargi
Ulkonäkö ja koko
Lajilla on keltaisia juovia kyljissä lähellä selkää. Pohjaväritys on kellertävänsävyinen harmaa. Selkäevä on kaksiosainen kuten ahvenella. Kyljessä on huomiota herättävä musta viiru. Aaltosargi on suurikokoinen, tavallisesti noin 80 senttimetrin mittainen kala. Suurimmat yksilöt ovat olleet 1,2 metrin mittaisia. Aaltosargi voi saavuttaa jopa 16 kilogramman painon.
Siirroslohko
Siirroslohko on tektonisten voimien aikaan saama maankuoren kiviaineksen lohko. Niitä erottavat toisistaan siirrokset, joiden ansiosta lohkot voivat liikkua toisiinsa nähden. Pudonnutta lohkoa kahden normaalisiirroksen välissä kutsutaan hautavajoamaksi, ja kahden normaalisiirroksen kohottamaa lohkoa kutsutaan horstiksi.
Offenbach am Main
Liikenne
Kaupunkirautatieverkosto Reinin-Mainin S-Bahn kattaa Offenbachin kaupungin.
Eino Siuruainen
Hänestä tuli Keskustapuolueen kansanedustaja vuonna 1987, ja hän toimi eduskunnassa vajaan kauden ennen siirtymistään maaherraksi 1991, missä tehtävässä hän toimi vuoteen 2009. 1. syyskuuta 2003 Suomen kauppa- ja teollisuusministeriö teki päätöksen hänen nimittämisestään valtion teknologiarahoituksen alueellisen hyödyntämisen selvitysmieheksi.
Nuri al-Maliki
Nuri al-Maliki (, Nūrī Kāmil al-Mālikī; s. 20. kesäkuuta 1950 ) on irakilainen poliitikko. Hän toimi maansa pääministerinä 20. toukokuuta 2006 – 8. syyskuuta 2014.
Pääministerinä Saddam Husseinin jälkeisessä Irakissa
13. kesäkuuta 2006 Yhdysvaltain presidentti Bush vieraili Irakissa tukemassa Malikia ja presidentti Jalal Talabania. Maliki vieraili heinäkuussa 2006 Yhdysvalloissa, jossa hän tuomitsi Yhdysvaltain kongressissa Israelin hyökkäyksen Libanoniin.
Elokuussa 2007 Nuri al-Maliki oli menettänyt suurimman šiiapuolueen, sunnien ja maallisten puolueiden tuen ja puolet ministereistä jätti hänen hallituksensa. Maliki liittoutui kahden kurdipuolueen, Da’wan ja SCIRI:n kanssa. Yhdessä niillä ei ole enemmistöä parlamentissa ja Malikin pysymistä pääministerinä on perusteltu lähinnä sillä, ettei hänelle ole vaihtoehtoa. Suurin sunnipuolue IAF ilmoitti kuitenkin palaavansa hallitukseen kesällä 2008.
IPsec
Pakettivirtojen turvaamiseen IPsec tarjoaa kaksi vaihtoehtoista protokollaa, joista tavallisempi on ESP (Encapsulating Security Payload). Sitä käytetään pakettivirtojen salaamiseen. Harvemmin käytetty AH-protokolla (Authenticating Headers) taas tarjoaa todennuksen ja takaa viestien eheyden, mutta ei tarjoa luottamuksellisuutta.
IPsec-protokollan käyttö
IPsec-protokollat toimivat OSI-mallin verkkokerroksen tasolla, minkä ansiosta ne sopivat muidenkin kuin TCP-pohjaisten protokollien suojaamiseen. Pääasiassa tämä tarkoittaa UDP-pohjaisia sovelluksia, ICMP-kontrolliviestejä sekä reitityksessä ja tunneloinnissa käytettyjä IP-protokollia kuten GRE:tä, OSPF:aa ja niin edelleen. Verrattaessa kuljetuskerroksen protokolliin, kuten SSLään, haittapuolena on se, että IPsec-protokollien pitää pystyä hallitsemaan myös vakaus- ja fragmentoitumisongelmat, jotka yleensä on hoidettu korkeammalla tasolla, TCP- eli kuljetuskerroksella.
Amos Ekhalie
Ekhalie saapui Suomeen 18-vuotiaana Keniasta kaudeksi 2007, jolloin teki peräti neljän vuoden sopimuksen IFK Mariehamnin kanssa. Kauden 2012 jälkeen Ekhalie siirtyi ruotsalaiseen Eskilstuna Cityyn, joka pelasi Ruotsin kolmanneksi korkeinta sarjatasoa eli 1. Divisioonaa. Yhden kauden Eskilstuna-vierailun jälkeen Ekhalie palasi takaisin IFK Mariehamnin riveihin. Sen jälkeen Ekhalien ura onkin jatkunut IFK Mariehamnissa niin, että kauden 2018 jälkeen hän oli pelannut kaikkiaan 11 kautta seuran riveissä. Ekhalie sai keväällä 2019 sopimuksen seuran kanssa kaudeksi 2019.
Olio-ohjelmointi
Oliot sisältävät niiden oman sisäisen tilan (kapselointi) sekä julkisen rajapinnan. Olio-ohjelmointi voi olla:
COVID-19 eläimillä
Lemmikin sairastuessa
Lemmikkieläimen COVID-19 oireita voivat olla muun muassa kuume, yskiminen, hengitysvaikeudet, apaattisuus tai poikkeuksellinen laiskuus, aivastukset, vuotava nenä, oksennus ja ripuli. Mikäli lemmikki saa uusia oireita, tai ne pahenevat, tulee olla yhteydessä välittömästi eläinlääkäriin.
Olio-ohjelmointi
Käsitteitä
Olio-ohjelmointi jakautuu kahteen pääsuuntaukseen. Smalltalkin sanastossa oliot kommunikoivat keskenään lähettämällä ja vastaanottamalla viestejä. Viestin vastaanottaminen suorittaa määritellyn toiminnon vastaanottavassa oliossa. Simulan tai C++:n sanastossa oliot kutsuvat toisensa jäsenfunktioita.
Konstruktori (constructor, rakentaja) on metodi, joka alustaa luokan ilmentymät. RAII-konseptissa konstruktori myös varaa resurssit, jotka vapautetaan destruktorissa.
Luokkafunktiot esittävät luokan palveluja sekä operaatioita, jotka eivät kohdistu yksittäiseen olioon. Jos jäsenfunktiot ovat samankaltaiset määrittelyn kanssa lisätään static-avainsana, ei voida käyttää olemassa olevan olion jäsenmuuttujia eikä this-avainsanaa ja voi käyttää luokkamuuttujia. Luokalla voi olla useampi luokkafunktio, eikä luokkamuuttujan tarvitse aina olla julkinen.
Ensimmäiset kielet
Simula ei saanut paljoakaan käyttäjiä yliopistojen ulkopuolelta. Olio-ohjelmointi sai uutta kantavuutta Smalltalkin ja siihen liittyvän graafisen ohjelmointiympäristön myötä. Smalltalk kehitettiin Xeroxin kehityslaboratoriossa, Palo Alto Research Centerissä (PARC). Sitä käytettiin Alan Kayn ideoiman graafisella käyttöliittymällä varustetun henkilökohtaisen tietokoneen Dynabookin hallintaan. Xerox alkoi jakaa Smalltalkia 1980, mutta sekään ei saavuttanut merkittävää asemaa ohjelmistotuotannossa.
Läpimurto
Java-ohjelmointikielen kehitys lähti liikkeelle 1990-luvun alkupuolella, kun tarvittiin luotettavia ohjelmistoja erilaisille mahdollisesti verkkoon kytketyille elektronisille laitteille. Sun Microsystemsillä toiminut ryhmä halusi kehittää tarkoitukseen oman kielensä. Ryhmä tutki ensin C++:n käyttöä, mutta he totesivat sen monissa tapauksissa epätarkoituksenmukaiseksi. Java kehitettiin C++:n pohjalta, ja sen pääasiallisin kehittäjä oli James Gosling. Siitä poistettiin monia C++-kielessä virheitä aiheuttavia ominaisuuksia, kuten moniperintä. Sun Microsystemsin ryhmä alkoi 1994 tutkia Javan sopivuutta verkkosovelluksiin, ja keväällä 1994 yritys julkisti Javan lisäksi HotJava-selaimen. Java alkoi tämän jälkeen levitä verkossa, ja uusia Java-ohjelmistoja ilmestyi nopeaan tahtiin. Microsoftkin ilmoitti vuoden 1995 lopulla lisäävänsä ohjelmistoihinsa Java-tuen.
Periaatteita
Polymorfismi tapahtuu, kun luokka perii ominaisuuksia toiselta luokalta. Yleisin tapaus on se, kun kantaluokan viittausta käytetään viittaamaan lapsiluokkaobjektiin. Voidaan selvittää, onko objekti polymorfinen, suorittamalla “is-a” tai “instanceof” testejä. Javassa kaikki oliot ovat polymorfisia.
Menetelmiä
Suunnittelumallit (design patterns) syntyivät alun perin rakennusarkkitehtuurin piirissä, mutta niiden idea otettiin käyttöön olio-ohjelmoinnissa 1990-luvun alussa. Suunnittelumalli on toistettavissa oleva ratkaisu johonkin suunnitteluongelmaan tietyssä asiayhteydessä. Suunnittelumallin kuvaus sisältää ainakin nimen, kuvauksen olosuhteista joissa sitä voi soveltaa, ratkaisun kuvauksen ja ratkaisun seuraukset. Yleisesti tunnettujen nimettyjen ratkaisumallien käyttö tehostaa viestintää ohjelmistosuunnittelijoiden välillä ja parantaa varsinaisten toteutusten selkeyttä ja rakennetta.
Suunnittelumallit voidaan laajasti jakaa kolmeen osaan: luontimalleihin, rakennemalleihin ja käyttäytymismalleihin. Luontimallien avulla pysytään luomaan olioita hallitusti tilanteen vaatimalla tavalla. Näin pystytään vähentämään järjestelmän monimutkaisuutta ja epävakautta ja samalla parannetaan sen joustavuutta ja koodin uudelleenkäytettävyyttä. Yksi suosittu luontimalli on singleton (ainokainen), jolla varmistetaan, että luokasta tehdään vain yksi instanssi. Tämä instanssi tulee myös olla saavutettavissa globaalisti, jotta muut järjestelmän osat pääsevät sen sisältämään tietoon käsiksi. Singlettomassa luokkamuuttuja ja luokkafunktio on laitettu yhteen. Tällöin voidaan olla varmoja, ettei tehdä kuin yksi olio tätä kyseistä tyyppiä. Tämä on yksinkertainen, mutta tehokas malli, jonka avulla tietoa saadaan jaettua ilman tarvetta luoda uutta oliota jokaiselle sitä tarvitsevalle komponentille.
Kapselointi
Tiedon piilotus eli kapselointi tarkoittaa, ettei olion tilaa pääse muuttamaan muuten kuin olion metodien välityksellä. Olio kapseloi sisäänsä käytöksensä, tilansa ja identiteetinsä. Olion käytös kuvataan sen metodeissa. Metodi suoritetaan, kun olio saa viestin toiselta oliolta. Olio valitsee viestin perusteella metodin, jonka se suorittaa. Olion tilan muodostavat sen attribuutteihin sijoitetut arvot tiettynä ajanhetkenä. Identiteetti yksilöi olion: kahdella oliolla voi olla sama tila, mutta eri identiteetti; ts. ne ovat kaksi eri oliota. Identiteetti määräytyy automaattisesti oliota luodessa.
Agenttiohjelmointi
Agenttiohjelmointi (engl. Agent-oriented programming, AOP) on ohjelmointiparadigma, joka pohjautuu ohjelmistoagentteihin. Toisin kuin olio-ohjelmoinnissa, joka perustuu metodeja tarjoaviin olioihin, agenttiohjelmoinnissa ohjelmiston yksittäiset komponentit ovat “agenteiksi” kutsuttuja itsenäisiä tietokoneohjelmia. Nämä agentit toimivat itsenäisesti ja kommunikoivat keskenään viestien avulla, jotta voidaan saavuttaa niille annettuja tavoitteita. Agentit voivat myös suorittaa toimintoja ympäristössään ja havainnoida ympäristön tilaa. Agenttiohjelmointia käytetään usein monimutkaisten järjestelmien kehittämiseen, joissa on paljon vuorovaikutusta komponenttien välillä. Agenttiohjelmoinnista on tullut myös tärkeä osa tekoälytutkimusta ja sitä käytetään muun muassa robotiikkaan ja puheentunnistukseen.
Sovellusalueita
Oliopohjaisessa tiedontallennuksessa olioajattelua sovelletaan tiedon tallentamiseen siten, että kiinteiden blokkien tai tiedostojen sijaan tai ohella viitataan olioihin, jotka voivat esimerkiksi yhdistellä tietoja useammasta paikasta ja jakaa sitä helposti keskenään. Esimerkiksi Windowsiin suunniteltiin 1990-luvun puolivälissä oliopohjaista tiedostojärjestelmää, mutta ajatus toteutui vain osin: esimerkiksi Ohjauspaneelin asetussovelluksiin viitataan käyttöjärjestelmän sisäisesti olioina, ei kiinteinä tiedostoina.
Olio-ohjelmoinnin käyttö verkko protokollassa
Ensimmäinen versio DDM:stä oli kehitetty tiedostopalveluksi. Myöhemmin sitä on laajennettu pohjaksi Jaetun Sidonnaisen Tietokannan Arkkitehtuuriksi (Distriputed Relational Database Architecture (DRDA)) The Open Groupin toimesta.
Ongelmia
Paul Graham on ehdottanut, että olio-ohjelmoinnin suosio suurissa yrityksissä johtuu "suurista (ja usein muuttuvista) keskinkertaisten ohjelmoijien ryhmistä". Grahamin mukaan olio-ohjelmoinnin asettama kurinalaisuus estää yhtä ohjelmoijaa "tekemästä liikaa vahinkoa".
UTF-8 ja Go ohjelmisto projekteissa mukana ollut ohjelmoija Rob Pike, on kutsunut olio-ohjelmointia “tietojenkäsittelyn Roomalaisiksi numeroiksi” ja on sanonut, että olio-ohjelmoinnin kielet usein huomion datarakenteista ja algoritmeista tyyppeihin. Lisäksi hän mainitsee esimerkin Java professorista, jonka “käsittämätön” ratkaisu ongelmaan oli luoda kuusi uutta luokkaa sen sijaan että hän olisi yksinkertaisesti käyttänyt vain hakutaulua.
Perinnöllisyyden suhteen, Rob Martin toteaa, että koska kyseessä on tietokoneohjelmisto, sukulaisluokat eivät välttämättä jaa edustamiensa asioiden suhteita.
Olion ja luokan ero
Luokka on ikään kuin kaava ja olio konkreettien tulos, joka saadaan syöttämällä tähän kaavaan tietyt parametrit.
Tukevia kieliä
Nykyään on olemassa monia oliopohjaisia ohjelmointikieliä, ja jokaisella näistä kielistä on oma ainutlaatuinen syntaksinsa ja joukko ominaisuuksia, jotka vaikuttavat ohjelman suorituskykyyn ja ohjelmoijan työnkulkuun. Jotkut näistä kielistä ovat suunniteltu erityisesti tiettyihin käyttötarkoituksiin, kuten verkkokehitykseen tai tieteelliseen laskentaan (esim. MATLAB), kun taas toiset ovat yleisempiä ja soveltuvat moneen eri tarkoitukseen.
Jay Heimowitz
Jay B. Heimowitz (s. 26. joulukuuta 1937) on yhdysvaltalainen liikemies ja pokerinpelaaja. Heimowitz on kautta aikojen menestynein amatööripelaaja World Series of Poker (WSOP) -turnauksissa.
Elokuussa 2007 Heimowitzin pokeriuran turnausansiot ylittivät 1,7 miljoonaa dollaria
Rip Taylor
Taylor saavutti mainetta ahkerana esiintyjänä vuosikymmenten ajan. Hän sai vuonna 1994 Emmy-palkinnon. Hän esiintyi The Bloodhound Gangin albumilla Use Your Fingers (1995).
Kromosomi
Normaali kromosomisto
Suvullisesti lisääntyvillä eliöillä on sukusoluja lukuun ottamatta kaikissa soluissaan niin kutsuttu diploidinen kromosomisto (2n), jossa jokaista vastinkromosomia on kaksi kappaletta. Solun, yksilön tai lajin tyypillistä kromosomien määrää ja rakennetta kutsutaan karyotyypiksi. Ihmisen somaattisissa soluissa kromosomeja on yhteensä 46 (2n = 46). Toinen vastinkromosomeista on aina peritty äidiltä ja toinen isältä. Sukusoluissa on aina haploidinen kromosomisto (n), joka ihmisellä on 23. Uusi yksilö saa hedelmöityksessä täyden, diploidisen kromosomiston vanhempien haploidien sukusolujen yhtyessä.
Empire (Queensrÿchen albumi)
Vuoden 2003 uusintajulkaisun bonuskappaleet
<li></li> <li></li> <li></li> </ol>
Kairon yliopisto
Vuonna 2017 yliopistossa oli runsas 250 000 opiskelijaa, joista noin 10 300 suoritti ylempää korkeakoulututkintoa tai jatkotutkintoa. Yliopiston henkilökuntaa oli opiskelijoihin nähden suhteessa 1:46.
Lohjan kaupunginorkesteri
Orkesterin kokoonpanossa on tilanteesta riippuen 10–60 muusikkoa. Soittajistosta voidaan muodostaa kamariorkesteri, jousikvintetti, puhallinkvintetti, viihde- tai sinfoniaorkesteri. Orkesteri esiintyy myös yhdessä suomalaisten huippukuorojen kanssa. Orkesterin kotisali on 454-paikkainen Laurentius-sali.
Giuseppe Mingione
thumb|right|Giuseppe Mingione (2019)
Painterboy
Kehitys
Vaikka peli vaikuttaa yksinkertaiselta, sen ohjelmoinnissa jouduttiin käyttämään useita erilaisia koodikikkoja. Pelin nimi oli mukaelma tuohon aikaan suositusta Paperboy-pelistä.
Vastaanotto
Aikalaisarviossa Printti-lehdessä pelille annettiin 4/5 tähteä. Pelin tuotantoarvoja kehuttiin, sillä lehden mukaan sitä ei erottanut ulkomaisesta pelituotannosta muuten kuin suomenkielisen opasvihkonsa avulla. Myöhemmin toimittaja Juho Kuorikoski on kutsunut peliä ”yllättävän hyvännäköiseksi” nostalgiatripiksi, mutta pelillisesti Painterboy ei ole hänen mukaansa kestänyt hyvin aikaa.
Heli Astala
Astala vaikutti Turun kaupunginvaltuustossa vuosina 1969–1992, jonka jälkeen hän ei pyrkinyt jatkoon. Vuodet 1980–1987 Astala toimi SKDL:n Varsinais-Suomen piirin puheenjohtajana. Astala oli presidentin valitsijamies vuosina 1978, 1982 ja 1988.
Oksøy-luokka
Oksøy-luokka on Norjan laivaston neljän miinantorjunta-aluksen muodostama alusluokka. Aluksista on palveluksessa kolme, kun luokan nimikkoalus on 2005 poistettu palveluksesta. Alukset on valmistettu 1990-1995 ja muistuttavat Alta-luokan miinanraivaajia. Aluksille on asennettu kaksi kauko-ohjattua Pluton Plus -pienoissukellusvenettä.
CAN-väylä
Johdotus ja liittimet
CAN-väylän johdotus on 2-napainen parikaapeli, jossa on standardin mukaan 40 kierrosta metriä kohden. Kaapelia käytetään tiedonsiirtoon. ISO 11898 määrittelee CAN-väylällä käytettäväksi kaapelityypiksi impedanssiltaan 120 Ω suojattua tai suojaamatonta kaapelia. CAN-väylässä on 120 Ω:set päätevastukset.
Volvo on testannut ajoneuvoissaan CAN-väylää myös langattoman yhteyden ylitse.
Koodaus
CAN-väylällä käytetään NRZ-bit-stuffin koodausta.
CAN-väylän häiriösuojaus
Varsin hyvän häiriöiden sietokyvyn ja toimintavarmuutensa vuoksi CAN-väylällä on useita eri käyttösovelluksia esimerkiksi teollisuudessa, ja jopa terveydenhuollossa ja lääketieteessä, joissa vikasietoisuus ja toimintavarmuus ovat automaatioväylän toiminnassa erittäin tärkeitä. CAN-väylän toiminta perustuu johdinten väliseen jännite-eroon, jolloin yhteismuotoinen häiriö ei aiheuta suoraan ongelmia. CAN-väylän johtimet ovat rakenteeltaan identtisiä ja ovat siis samalla tavalla sähkömagneettisten häiriölähteiden altistuksen alaisina. Tällöin parikaapelin kummankin johtimen vastaanottamat ulkoiset häiriöt, ja näistä aiheutuvat jännitteen muutokset, ovat yhtä suuria, ja kumoutuvat johtimien välistä jännite-eroa mitattaessa. Suojaa sähkömagneettisia häiriöitä vastaan voidaan parantaa esimerkiksi maadoituksella ja suojaamalla parikaapeli suojavaipalla.
CAN-väylien keskinäistä sähkömagneettista häiriötä voidaan vähentää muun muassa sijoittamalla johtimet etäälle toisistaan ja asentamalla johtimet kohtisuoraan, kun johdinten on ylitettävä toisensa.
Daktyylinen pentametri
Kaava
Säkeen keskellä on diereesi eli sanaväli ja tauko, joka jakaa sen kahteen puoliskoon. Ensimmäisen puoliskon kahdessa ensimmäisessä metronissa daktyyli voi vaihtua spondeeksi. Jälkimmäinen puolisko pysyy aina samassa muodossa.
Viljo Paloheimo
Perhe ja opinnot
Paloheimon vanhemmat olivat Metsähallituksen piirikuntapäällikkö, ylimetsänhoitaja Karl Aksel Brander ja Emilie Wilhelmina Åkerman. Hänet vihittiin avioliittoon vuonna 1924 Sylvi Emilia Korhosen kanssa. Hän kävi viisi luokkaa Nurmeksen yhteiskoulua ja suoritti yksityisesti seitsemännen luokan Kajaanin yhteiskoulussa vuonna 1930. Hän kävi Taistelukoulun komppanianpäällikkokurssin vuonna 1930.
Daktyylinen heksametri
Esimerkkejä
Homeroksen Iliaan alku:
Vergiliuksen Aeneiksen alku:
Lapis niger
thumb|Lapis Niger Forum Romanumin alla. thumb|right|Vanhimmat tunnetut latinalaiset kirjoitukset, löydetty Lapis Nigeristä
Pyhäkön kuvaus
Lapis niger rakennettiin kaksi kertaa. Ensimmäinen pyhäkkö oli perinteisen tyylinen, ja se purettiin ensimmäisellä vuosisadalla eaa. Paikka päällystettiin mustalla marmorilla ja päälle rakennettiin toinen pyhäkkö.
Osnabrück
Aiheesta muualla
left|thumb|150px|Osnabrückin päärautatieaseman vesitorni.
Ilkka Vainio
Ura
Vainiolta ilmestyi syyskuussa 2020 "Varsinaiset seiväsmatkat" single ja video.